Mo dingwageng tsa ntlha tse nnè mo Afrika, nna le Eva Hallquist yo ke nkileng ka kopana le ene pele ga ke tswa kwa United States re ne re kwalelana. Kwa kopanong ya ditšhabatšhaba ya Basupi ba ga Jehofa kwa Yankee Stadium kwa New York, ke ne ka utlwa gore o alogile mo tlelaseng ya bo21 kwa Sekolong sa Gileade ka Phukwi 19, 1953. Ke ne ka dira dithulaganyo le kapotene ya sekepe gore ke bereke mo sekepeng sa gagwe go duelela loeto lwa me lwa go ya kwa United States. 10 Kgolagano e ntšha e simolotse go dira leng? Ga e a simolola fa Jesu a ne a e umaka mo bosigong jwa gagwe jwa bofelo a le mo lefatsheng. Gore e simolole go dira, madi a ga Jesu a ne a tshwanetse go tshololwa mme boleng jwa one bo bo bo neelwa Jehofa kwa legodimong. Mo godimo ga moo, moya o o boitshepo o ne o tshwanetse go tshololelwa mo go ba ba neng ba tla nna “baruaboswammogo le Keresete.” Ka jalo, kgolagano e ntšha e simolotse go dira ka Pentekosete ya 33 C.E. fa barutwa ba ba ikanyegang ba ga Jesu ba ne ba tlodiwa ka moya o o boitshepo.